Source: http://www.ziare.com/ccr/judecatori/fara-cenzura-si-fara-fosti-membri-de-partid-la-ccr-1471051
Timestamp: 2017-10-20 19:58:47+00:00

Document:
Interzicerea printr-o hotarare a presedintelui CCR a opiniilor separate sau concurente ale judecatorilor Curtii, daca nu sunt aprobate mai intai de presedintele Curtii si, in cazul neaprobarii, daca nu sunt modificate potrivit limitelor impuse de acesta, incalca grav Constitutia.
Cum mai este respectat acum art. 145 din Constitutie care prevede ca judecatorii CCR sunt independenti in exercitarea mandatului lor? Cat de independent este un judecator caruia nu i se mai permite sa motiveze cu ce argumente considera necesar opinia sa despre o problema de constitutionalitate?
Cum mai sunt respectate drepturile constitutionale si legea de functionare a CCR care prevad libertatea de exprimare a opiniilor, fie si divergente cu ale majoritatii?
Curtea Constitutionala a beneficiat si beneficiaza de un statut aparte: cu totii am inteles ca deciziile Curtii sunt obligatorii, le aplicam si nu le comentam.
Ce facem insa cand deciziile CCR devin atat de controversate incat oamenii, pe buna dreptate, incep sa nu mai aiba incredere in Curtea Constitutionala?
O privire rapida asupra reactiilor din societate in urma hotararii presedintelui Curtii de a cenzura opiniile judecatorilor care nu sunt de acord cu majoritatea si a ultimelor decizii ale CCR in cazul unor lideri PSD arata tocmai aceasta lipsa de incredere a populatiei in Curtea Constitutionala.
Si, atunci, putem sa ne supunem orbeste deciziilor controversate ale CCR? Putem sa spunem ca pana acum: nu comentam deciziile CCR?
Asta o sa repete ca megafoanele in targuri politicienii carora hotararea presedintelui CCR le vine manusa. De ce sa mai citim si alte argumente decat cele ale majoritatii? Poate chiar ne conving! Urmeaza ca presedintele CCR sa faca o lista de carti interzise? Tocmai pe acelea o sa le citim!
Cum putem sa ne uitam in ochii oamenilor si sa le cerem sa taca, chiar si atunci cand judecatorii constitutionali sunt opriti sa isi puna argumentele, oricare ar fi ele, pe hartie? Nu, nu acceptam cenzura!
CCR trece printr-o criza morala care risca sa se acutizeze. A sta deoparte acum si a nu atrage atentia asupra degradarii deciziilor institutiei inseamna a deveni complice la incalcarea unor drepturi si libertati.
Curtea Constitutionala a ajuns astazi sa lucreze impotriva Constitutiei.
Este curios cum Curtea Constitutionala a preluat metehnele politice ale PSD, publicand noaptea hotararea de cenzurare a opiniilor judecatorilor care nu sunt de acord cu majoritatea.
Opinia contrara majoritatii formulata de Livia Stanciu a disparut de pe site-ul CCR. Ce spune judecatoarea si ce a decis Curtea
Daca ne uitam la trecutul politic al celui care astazi conduce Curtea Constitutionala, devine de inteles.
8 ani, Valer Dorneanu a fost deputat PSD, iar acum conduce Curtea Constitutionala. Vara lui 2012, cand USL a dat o lovitura grea statului de drept, l-a gasit pe Valer Dorneanu adjunct al Avocatului Poporului, dar pe 3 iulie 2012 USL l-a numit Avocat al Poporului si Dorneanu nu a atacat nicio ordonanta de urgenta din lungul sir al actelor abuzive, ilegale si neconstitutionale aprobate de Guvernul Ponta, desi doar Avocatul Poporului putea sesiza CCR.
Dorneanu a securizat in 2012 ilegalitatile PSD, securizeaza acum deciziile cel putin controversate ale Curtii Constitutionale.
In prezent, nu exista nicio lege care sa interzica unui membru de partid sa ajunga judecator CCR. Nu exista interdictia de a veni dintr-un partid politic direct in CCR, nici macar atunci cand actiunile politice ale viitorului judecator CCR au fost contrare interesului public.
Aici ar trebui luata urgent o decizie si modificata legea astfel incat viitorii judecatori CCR sa nu mai aiba un trecut politic.
Este datoria noastra ca societate sa avem grija ca judecatorii Curtii sa redevina garantii independenti ai Constitutiei si ai drepturilor romanilor la un stat constitutional, independent de vointa politicienilor.
Intre timp, domnul Dorneanu, fost politician de frunte al PSD, sa aiba onoare acum si sa plece de la Curtea Constitutionala.
Citeste mai multe despre CCR cenzura opinie Livia Stanciu
Este clar ca Valer Dorneanu nu trebuia sa faca parte din CCR, cu ata
Este clar ca Valer Dorneanu nu trebuia sa faca parte din CCR, cu atat mai putin sa fie presedinte. Ce a facut inainte de a ajunge acolo si, mai ales, ce face de cand este presedintele CCR , demonstreaza ca e un om de foarte proasta calitate si ca, nu numai alte institutii ale statului, dar insasi CCR nu e aparata de asemenea accidente.
Intrebarea este ce e de facut acum, urgent, cum sa ne ferim de reaua credinta cu care profita de o putere atat de mare? Pana se va modifica legea, daca vor catadixi PSD-ALDE sa o modifice, acceptam acele consecinte pagubitoare, acceptam sa ramana si sa functioneze la fel?
Nu cred ca nu exista o solutie rapida, ca nu pot fi obligati sa respecte spiritul legii lor de functionare si ca nu pot fi adusi la ordine. Ca ramanem cu bocitul, cu ochii la drobul de sare.
Mai am o intrebare: ce fac ceilalti, numiti de alte partide, ce face incoruptibilul Morar? Se spune ca a devenit mai rau decat pesedistii. Cum a fost posibila o asa schimbare cameleonica? Ce e de facut?
Dorneanu trebuie arestat, judecat si condamnat
Acest pecerist ar trebui sa infunde puscaria pe viata pentru organizarea unui grup infractional la K.KR.
CCR trebuie
desfiintata urgent! Aceasta "curte constitutionala", nu reprezinta drepturile platitorilor de taxe si impozite, ci reprezinta mafia din PSD, in frunte cu infractorul dovedit, Liviu Dragnea!
Legea C. Constitutionale a Romaniei trebuie modificata de catre
urmatorul Parlament in care PSD_ul nu va mai avea majoritate:

References: CCR 
 CCR 
 CCR 
 CCR 
 CCR 
 CCR 
 CCR 

CCR 
 CCR 
 CCR 
 CCR 
 CCR 
 CCR 

CCR